open-index/open-wikipedia-markdown huggingface dataset:
Макара (месец)

**Макара** ― месец во индискиот сончев календар. Тој одговара на хороскопскиот знак јарец и се преклопува со околу крајот на јануари и приближно почетокот на февруари во Грегоријанскиот календар.

Во ведските текстови, месецот Макара е нарекуван **сахасија**, но во овие древни текстови нема зодијачни поврзувања. Сончевиот месец Макара се преклопува со неговиот месечев месец мага, во хиндуските месечево-сончеви календари. Макара го означува месецот со продолжување на должината на денот на индискиот потконтинент. Претходик му бил сончевиот месец Дану, а потоа следувал сончевиот месец Кумба. Почетокот на овој месец е скоро секогаш 14 јануари, денот на фестивалот Макара Санкранти и периодично Кумб Мела.

Месецот макара се нарекува таи во тамилскиот хиндуски календар. Санскритските текстови во Индија од античката и средновековната ера се разликуваат во нивните пресметки за времетраењето на макара, исто како и со другите месеци. На пример, делото „*Сурја Сиданта*“ го пресметува времетраењето на Врсчика да биде 29 дена, 10 часа, 45 минути и 12 секунди. Спротивно на тоа, делото „*Арја Сиданта*“ го пресметува времетраењето на месецот Врсчика да биде 29 дена, 10 часа, 57 минути и 35 секунди.

Макара (крокодил или суштество половина (копнено) животно-половина риба) е исто така астролошки знак во индиските хороскопски системи, што одговара на јарец (астрологија).

Макара е исто така четвртиот месец во Дарискиот календар за Марс, кога Сонцето Сонцето го поминува источниот дел од соѕвездието Јарец гледано од Марс.

## Наводи
 
Категорија:Индиска астрологија
Категорија:Индиски календари
Запознајте го Џон Доу

**„Запознајтe го Џoн Доу“** (англиски: *Meet John Doe*) — американски филм од 1941 година, во режија на Раул Волш. Главните улоги ги толкуваат: Гари Купер, Барбара Стенвик и Едвард Арнолд.

## Синопсис
мини|Постерот за филмот „Запознајте го Џон Доу“
Новинарката Ен Мичел (ја игра Стенвик) добива отказ, а за да ја задржи работата, таа добива идеја да го фалсификува писмото на измислениот лик, невработениот Џона Доу, кој се заканува дека ќе изврши самоубиство во знак на протест против општествената неправда. Откако писмото предизвикува голем одек, новинската куќа е принудена пак да ја вработи Ен, но исто така и Џон Вилоуби (го игра Купер), кој треба да се претставува како Џон Доу. Ен и нејзините шефови немилосрдно ја искористуваат приказната за Џон Доу која им носи голема заработка. Популарноста на Џон Доу расте уште повеќе, откако тој држи говор кој се пренесува на радио. Постепено, философијата на т.н. Џон Доу започнува да се шири низ целата држава и луѓето почнуваат спонтано да формираат клубови кои се наречени по него. Тогаш, богатиот издавач Нортон (го игра Арнолд) го сфаќа големиот потенцијал на тие клубови и сака да ги искористи за своите политички амбиции. Тој сака да основа политичка партија со чија помош ќе стане претседател, а во тоа му помага и Ен, која е поткупена од него. Меѓутоа, Џон дознава за тајниот план и на стадионот, каде се собрани илјадници негови поддржувачи, ја разоткрива измамата, но Нортон успева не само да ја спречи неговата намера, туку и да го претстави како измамник пред присутните луѓе, кои разочарано го напуштаат собирот. На Бадник, Вилобу сака да изврши самоубиство така што ќе скокне од една зграда, а таму пристигнуваат Ен, Нортон и неговите луѓе, но и неколку приврзаници на Џон Доу. Ен го моли Џон да не се убива, а приврзаниците го охрабруваат, велејќи дека повторно ќе ги организираат клубовите.

## Наводи

Категорија:Американски филмови
Категорија:Црно-бели филмови
Категорија:Филмови на англиски јазик
Категорија:Филмови од 1941 година
Категорија:Филмови на Френк Капра
Категорија:Филмови со Гари Купер
Категорија:Филмови со Едвард Арнолд
Категорија:Филмови со Барбара Стенвик
Категорија:Филмови на Warner Bros.
Меша (месец)

мини| Симбол на месецот меша.
**Меша** (मेष) ― месец во индискиот сончев календар. Тој одговара на хороскопскиот знак овен и се преклопува со околу втората половина на април и околу првата половина на мај во Грегоријанскиот календар. Општо земено, месецот меша започнува на 13 или 14 април, наречен меша санкранти.

Во ведските текстови, месецот меша е наречен **маду**, но во овие древни текстови, нема зодијачни поврзувања. Сончевиот месец меша се преклопува со неговиот месечев месец ваисаха, во хиндуските месечево-сончеви календари. На меша претходник му е сончевиот месец мина, а потоа следува сончевиот месец врсаба.

Месецот меша е наречен читирај во тамилскиот календар и е негов прв месец. Санскритските текстови во Индија од античката и средновековната ера се разликуваат во нивните пресметки за времетраењето на меша, исто како и со другите месеци. На пример, делото „*Сурја Сиданта*“ го пресметува времетраењето на меша да биде 30 дена, 22 часа, 26 минути и 48 секунди. Спротивно на тоа, делото „*Арја Сиданта*“ го пресметува времетраењето на меша да биде 30 дена 22 часа 12 минути.

Меша е исто така астролошки знак во индиските хороскопски системи, што одговара на овен.

Меша е исто така десеттиот месец во Дарискиот календар за планетата Марс, кога Сонцето го преминува средишниот дел на соѕвездието Овен гледано од Марс.

## Наводи
 
Категорија:Индиска астрологија
Категорија:Индиски календари
Одалан

мини| Одаланска поворка.
**Одалан** ― селски храмовен фестивал во Бали, Индонезија. Тоа е прилика кога хиндуската селската заедница се собира, ги повикува боговите да ги посетат три или повеќе дена, заедно извршуваат верски служби нудејќи освежување и забава. Тоа е периодичен настан, кој го слави балиското хиндуистичко наследство и изведувачки уметности. Прославите во Одалан се општествен настан меѓу индонезиските хиндуси и историски придонесле за богатата традиција на театарски и балиски танцови облици.

Одалан го означува основањето на одреден хиндуистички храм и се слави на неговиот роденден според Павукон - балискиот календар од 210 дена. Бидејќи Бали има илјадници хиндуистички храмови, со најмалку три во секое село, неколку Одалани се слават во некој дел од Бали речиси секојдневно од Грегоријанскиот календар. Обредите на прославата се нарекуваат Дева Јадња (санскритски: Дева Јаџна), вклучува поворки, украси на селскиот храм, забава и танцување во дворот на храмот, селската заедница ги собира своите ресурси и ги набудува заедно.

Одалан во неколку големи храмови, како што е Пура Бесаки - најголемиот хиндуистички храм на Бали, има голема културна важност надвор од неговата местоположба. Тоа е настан ширум островот и затоа се слави со големи подготовки еднаш на 100 балиски години.

## Поврзано

* Галунган
* Гамелан
* Нјепи

## Наводи
 
Категорија:Бали
Категорија:Хиндуизам
Игор Иванов (музичар)

**Игор Иванов** (1984, Велес) — македонски кларинетист.

## Биографија
Игор Иванов го започнал своето музичко образование на осумгодишна возраст, во основното музичко училиште „Киро Димов“ во Велес, во класата на проф. Златко Андреев. Потоа се запишал во средното музичко училиште во Штип, во класата на проф. Раде Стојчев. Во 2003 година се запишал на Универзитетот за музичка и драмска уметност во Грац, во класата на проф. Штефан Шилинг. Студиите ги завршил во 2009 година, а потоа продолжил на магистерските студии повторно под менторство на проф. Шилинг. Исто така, посетувал и бројни курсеви кај повеќе светски кларинетисти: Карл Лајстер, Венцел Фухс, Стенли Дракер, Џонатан Колер, Роберт Спринг и Мартин Шпанберг. 

## Творештво
Иванов ја започнал музичката кариера уште во текот на студирањето во Грац, кога одреден период работел со камерниот ансамбл „Стравински октет“ со кој во октомври 2005 година снимил компакт диск, спонзориран од Австриската радио телевизија. Исто така, во текот на студиите учествувал во повеќе проекти за камерна музика, а имал и повеќе настапи како солист. Подоцна работел со повеќе оркестри, настапувајќи во Австрија, Швајцарија, Белгија, Кина, Хрватска, Луксембург итн. Покрај стандардниот, класичен репертоар, Иванов свири и т.н. „нова музика“, соработувајќи со камерниот ансамбл „Klang Forum Wien“ од Виена. Најпосле, тој е член на „Македонскиот кларинет квинтет“. 

## Наводи

Категорија:Македонски кларинетисти
Категорија:Родени во 1984 година
Категорија:Живи луѓе
Категорија:Луѓе од Велес
Бојан Талевски

**Бојан Талевски** (1985, Скопје) — македонски виолист.

## Животопис
Бојан Талевски учел во средното музичко училиште „Илија Николовски-Луј“ во Скопје, во класата на проф. Јован Бицевски, а потоа се запишал на Факултетот за музичка уметност, каде студирал во класата на проф. Фросина Балова. Тој е вработен во оркестарот на Македонската опера и балет. 

## Творештво
Талевски настапувал како солист со симфонискиот оркестар на Македонската филхармонија, со оркестарот на Македонската опера и балет, со Камерниот гудачки оркестар на Факултетот за музичка уметност и со оркестарот на ДМБУЦ „Илија Николовски-Луј“. Тој е член на „Македонскиот кларинет квинтет“ и на повеќе музички ансамбли, како и водач на групата виоли во симфонискиот оркестар на Македонското радио (*Macedonian Radio Symphony Orchestra-Fames*). За своите настапи (како солист и како член на камерни состави), Талевски е добитник на низа македонски и меѓународни награди. 

## Наводи

Категорија:Македонски виолисти
Категорија:Родени во 1985 година
Категорија:Живи луѓе
Категорија:Луѓе од Скопје
Езенс (општинска заедница)

мини|Градското собрание во Езенс
мини|Грбот на општинската заедница

**Езенс** () — општинска заедница во округот Витмунд, во Долна Саксонија, Германија. Нејзиното седиште е во градот Езенс.

Општинската заедница Езенс се состои од следниве општини:

# Дунум
# Езенс
# Холтгаст
# Морвег
# Нојхарлингерзил
# Штедесдорф
# Вердум

Категорија:Општински заедници во Долна Саксонија
Холтрим

мини|Грбот на општинската заедница

**Холтрим** () — општинска заедница во округот Витмунд, во Долна Саксонија, Германија. Нејзиното седиште е во општината Вестерхолт.

Општинската заедница Холтрим се состои од следниве општини:

# Бломберг
# Еверсмер
# Нендорф
# Нојшо
# Охтерзум
# Швајндорф
# Утарп
# Вестерхолт

Категорија:Општински заедници во Долна Саксонија
Дунум

**Дунум** () — општина во округот Витмунд, во сојузната покраина Долна Саксонија, Германија.

## Географија
### Местоположба

Општината на исток се граничи со градот Витмунд, а на југ со градот Аурих.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Нојхарлингерзил

**Нојхарлингерзил** (; ) — општина во округот Витмунд, во сојузната покраина Долна Саксонија, Германија.

Местото Нојхарлингерзил претставува морска бања од 1979 година, а од 1996 година е прогласено за покраинско здравствено одморалиште. Местата Алтхарлингерзил и Остбензе претставуваат крајбрежни бањски места од 1985 година. Пристаништето во Нојхарлингерзил е пристаниште за источнофризискиот остров Шпикерог.

## Географија
### Местоположба

Општината се наоѓа во областа Харлингерланд во Источна Фризија на брегот на Северното Море. Долж крајбрежјето се протега националниот парк Долносаксонско Ваденско Море, кој од 2009 година претставува светско културно наследство.

### Соседни општини

Општината Нојхарлингерзил на исток се граничи со Каролинензил, дел од градот Витмунд, на југоисток со општината Вердум, на југ со општината Штедесдорф и на југозапад со градот Езенс. На север се наоѓаат источнофризиските острови Лангеог и Шпикерог.

### Општински единици

Општината Нојхарлингерзил се состои од местата:

* Алтхарлингерзил
* Нојхарлингерзил
* Остбензе
* Зерим

## Галерија


Податотека:Neuharlingersiel 023.JPG|Шеталиштето
Податотека:2012-05-13 Nordsee-Luftbilder DSCF8724.jpg|Воздушен поглед на Нојхарлингерзил
Податотека:Sielhof in Neuharlingersiel.JPG|Зилхоф
Податотека:Die Seriemer Mühle.JPG|Ветерница Зерим


## Наводи

## Надворешни врски

Категорија:Витмунд (округ)
Штедесдорф

**Штедесдорф** () — општина во округот Витмунд, во сојузната покраина Долна Саксонија, Германија.

## Географија
### Местоположба

Општината се наоѓа помеѓу градовите Езенс (околу четири километри северозападно) и Витмунд (околу девет километри југоисточно).

### Општински единици

Кон општината покрај главното место Штедесдорф припаѓаат и местата Мамбург, Остеракум и Тунум.

## Наводи

## Надворешни врски

Категорија:Витмунд (округ)
Вердум

**Вердум** (; ) — општина во округот Витмунд, во сојузната покраина Долна Саксонија, Германија.

## Географија
### Местоположба

Вердум се наоѓа во областа Харлингерланд во Источна Фризија, на само неколку километри од брегот на Северното Море.

### Соседни општини

Крајбрежното место Нојхарлингерзил се наоѓа четири километри на север, а градот Езенс се наоѓа седум километри на запад.

### Општински единици

Кон општината покрај главното место Вердум припаѓаат и местата Едензерлог и Гастриге.

Други помали имоти во општината се Грос Хузум, Клајн Хузум, Андерварфен, Валум и Нордвердум.

## Галерија


Податотека:Burg Edenserloog.JPG|Дворец во Едензерлог
Податотека:St.-Nicolai-Kirche Werdum.jpg|Селската црква
Податотека:Küstenbrauerei Werdum.JPG|Пивница во Вердум
Податотека:Erdholländer in Werdum.JPG|Ветерница Ердхолендер


## Наводи

## Надворешни врски

Категорија:Витмунд (округ)
Категорија:Населени места во Источна Фризија
Високи надежи (филм од 1988)

**„Високи надежи“** (англиски: *High hopes*) — британско-француски филм од 1988 година, во режија на Мајк Ли (Mike Leigh), кој е автор и на сценариото. Главните улоги ги толкуваат: Фил Дејвис, Рут Шин, Една Доре, Филип Џексон, Хедер Тобијас.

## Синопсис
Сирил (го игра Дејвис) и Ширли (ја игра Шин) живеат скромно во Лондон, но сепак се полни со оптимизам. Одвреме-навреме, тие ја посетуваат мајка му на Сирил, г-ѓа Бендер (ја игра Доре) која живее сама во социјален стан, а нејзини први соседи се богати маж и жена. Еднаш, г-ѓа Бендер го заборава клучот од станот дома и бара помош кај соседите, кои кон неа се однесуваат грубо. Ќерката на г-ѓа Бендер, Валери (ја игра Тобијас) организира роденденска прослава за мајка си, која се претвора во катастрофа. По прославата, Сирил и Ширли ја земаат г-ѓа Бендер со себе.

## Наводи

Категорија:Британски филмови
Категорија:Филмови на англиски јазик
Категорија:Филмови од 1988 година
Категорија:Филмови на Мајк Ли
Категорија:Филмови со Фил Дејвис
Категорија:Филмови со Рут Шин
Категорија:Филмови со Една Доре
Категорија:Филмови чие дејствие се одвива во Лондон
Езенс

**Езенс** () — мал град во округот Витмунд, во сојузната покраина Долна Саксонија, Германија.

Историски градот како најважно средишно место припаѓал на областа Харлингерланд, која припаднала на Грофовијата Источна Фризија од 1600 година. Од 1885 година, Езенс е дел на округот Витмунд, кој бил создаден од Амт Витмунд и Амт Езенс, како и самиот град Езенс.

Местото Бензерзил е покраинско здравствено одморалиште и поседува пристаниште. Со ферибот од Бензерзил може да се стигне до островот Лангеог.

Градот претставува административно седиште на истоимената општинска заедница.

## Географија
### Местоположба

Градот Езенс се наоѓа на северниот раб од олденбуршко-источнофризискиот гест, оддалечен околу четири километри од долносаксонското Ваденско Море. Околината се состои од мали села, како и имоти. Окружниот град Витмунд е оддалечен околу 16 километри, додека градот Аурих околу 26 километри.

### Водотеци

Единствен значаен водотек во градското подрачје е Бензер Тиф, што е истек, а не вистински водотек.

### Соседни општини

Градот Езенс на североисток се граничи со општината Нојхарлингерзил, на југоисток со општината Штедесдорф, на југозапад со општината Морвег и на запад со општината Холтгаст.

## Политика
### Градски совет

Градскиот совет се состои од 20 избрани членови, што одговара за градови со број на жители помеѓу 7.001 и 8.000 жители. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

### Градоначалник

Од 1 јуни 2015 година, градоначалничка на Езенс е Карин Емкен (SPD).

## Познати луѓе

* Давид Фабрициј (1564-1617) — теолог
* Јохан Хилземан (1602-1661) — теолог
* Филип Хајнрих Ерлебах (1657-1714) — композитор
* Кристијан Еверхард (1665-1708) — принц на Источна Фризија
* Ено Рудолф Бренајзен, (1669-1734) — правник
* Филип Лудвиг Штатиј Милер (1725-1776) — теолог, зоолог и професор
* Теодор Томас (1835-1905) — композитор
* Герхард Тапен (1866-1953) — генерал
* Тимо Шулц (р. 1977) — фудбалер

## Галерија


Податотека:Ratsgaststätte Esens.JPG|Градска гостилница
Податотека:Esens Rathaus.jpg|Градското собрание
Податотека:Esens Magnus Turm.jpg|Градската црква
Податотека:Mühle in Esens.jpg|Ветерница во Езенс
Податотека:Koenigliches Amtsgericht Esens.jpg|Поранешниот кралски суд
Податотека:Jücherstraße 12+14 Esens.jpg|Улица во градот


## Наводи

## Надворешни врски

*  

Категорија:Витмунд (округ)
Категорија:Населени места во Источна Фризија
Александар Котевски

**Александар Котевски** (1980, Битола) — македонски виолончелист.

## Животопис
Александар Котевски го започнал музичкото образование на 14-годишна возраст, кога се запишал во средното музичко училиште во Битола, а само шест месеци подоцна ја освоил втората награда на државниот натпревар. Во 1996 година, на државниот натпревар по камерна музика ја освоил третата награда. Образованието го продолжил на Факултетот за музичка уметност, каде студирал во класата на проф. Дучка Тасеска, а дипломирал и магистрирал  во класата на проф. Живко Фирфов. Во текот на школувањето, тој посетувал повеќе курсеви кај: Кирил Родин, Кирил Кравцов, Евгениј Ксаверјев, Џенифер В. Кларк и Кетрин Мекинтош од Кралската академија во Лондон, Александар Рудин и Давид Грегоријан. 

## Творештво
Талевски настапувал како солист со повеќе оркестри, и тоа: Камерниот оркестар на Факултетот за музичка уметност (на „Есенските музички свечености 2001“), Македонската филхармонија (2002), Дубровачкиот симфониски оркестар (2005) и Мостарскиот симфониски оркестар (2006). Покрај тоа, како член на повеќе симфониски оркестри настапувал во повеќе земји, како: Хрватска, Германија, Австрија, Италија, Србија, Бугарија, Албанија, Индонезија итн. Покрај тоа, тој е член на неколку ансамбли: „Македонскиот кларинет квинтет“, „Дуо виолончела Котевски — Пејиќ“, „Трио ВАМ“ (заедно со Марија Ѓошевска и Владимир Кстов). 

## Наводи

Категорија:Македонски виолончелисти
Категорија:Родени во 1980 година
Категорија:Живи луѓе
Категорија:Луѓе од Битола
Тартиниев плоштад

мини|300x300пкс|Тартиниев плоштад

**Тартиниев плоштад** (; ) — најголем и главeн плоштад во градот Пиран, Словенија. Името го добил по виолинистот и композитор Џузепе Тартини, на кого бил направен споменикот во 1896 година.

## Опис на плоштадот

Плоштадот бил внатрешно пристаниште за помали пловни објекти и бил сместен надвор од првите градски sидини. Во средниот век, пристаништето станало опкружено со важни згради и палати, поради што станало важно место на градот. Меѓутоа, поради канализацијата што била таму, од службениците се одлучило да постават *real* плоштад таму во 1894 година. Околу новосоздадената платформа се појавија разни нови згради, вклучувајќи го и градското собрание. Од тие згради, готската куќа по име Benečanka (*Venetian house*) сè уште има оригинална надворешност, која датира од 15 век.

Вајар на бронзениот споменик на Tartini во 1896 година бил Antonio Dal Zòtto.

Од 1909 до 1912 година, била направена патека за trolleybus, која го поврзува Пиран со железничката станица во Lucija, каде што била направена железничката Parenzana, која ги поврзува Трст и Poreč со разни други градови. По 1912 година, trolleybus бил заменет со поефикасен трамвај, кој бил operational до 1953 година. На 300 th годишнината од раѓањето на Tartini, се случило огромно реновирање на плоштадот, кога била формирана елипса од бел камен, дизајнирана од архитектот Boris Podrecca.

## Денес

Во последниве години имало некои промени на бројот на возила на плоштадот, во корист на туризмот, така што во текот на главната сезона (први јули до први септември) возилата треба да се паркираат на градскиот паркинг во Fornače. Исто така, постои линија од бесплатни мини-автобуси кои возат од Пиран до разни други крајбрежни градови во главната сезона.

## Поврзано
* Словенечка Истра

## Наводи

## Надворешни врски
* Municipality of Piran
* Piran on Geopedia 

Категорија:Пиран
Категорија:Плоштади во Словенија
Бломберг (Источна Фризија)

**Бломберг** (; ) — општина во округот Витмунд, во сојузната покраина Долна Саксонија, Германија.

## Географија
### Местоположба

Бломберг се граничи (почнувајќи од запад надесно) со општината Нојшо (во рамки на истата општинска заедница Холтрим), општините Морвег и Дунум (обете во општинската заедница Езенс), како и со делот Лангефелд од градот Аурих.

### Општински единици

Кон општината припаѓаат деловите Алтгауде, Нордмор, Шо и Зидмор.

## Историја

Населбата Бломберг настанала како пруска колонија во 1765 година. Црквата била подигната во неоготски стил во 1870 година.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Бломберг

**Бломберг** може да се однесува на следниве места во Германија:

* Бломберг (Липе) — град во округот Липе, Северна Рајна-Вестфалија
* Бломберг (Источна Фризија) — општина во округот Витмунд, Долна Саксонија
Еверсмер

**Еверсмер** () — општина во округот Витмунд, во сојузната покраина Долна Саксонија, Германија.

## Географија
### Местоположба

Во општинското подрачје се наоѓа Евиге Мер, што е најголемо мочуриште во Германија. Површината е природна заштитена област од 1939 година.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Нендорф

**Нендорф** може да се однесува на следниве места во Германија:

* Нендорф (општинска заедница) — општинска заедница во округот Шаумбург, Долна Саксонија
* Нендорф (Витмунд) — општина во округот Витмунд, Долна Саксонија
* Бад Нендорф — општина во округот Шаумбург, Долна Саксонија
Килобит

**Килобит** — единица за количество информации или сметачко складирање, 1000 пати поголема од битот. Префиксот *[[кило-]]* (симбол k) е дефиниран во Меѓународниот систем на единици (SI) како множител со вредност 103 (1 илјадa), и затоа,

: 1 килобит =  = 1000&nbsp;бита.

Симболот на единицата килобит е **kbit** или **kb**.

Користејќи ја вообичаената големина на бајтот од 8&nbsp;бита, 1&nbsp;kbit е еднаков на 125&nbsp;бајта.

Килобитот најчесто се користи за изразување на податочните протоци (брзини) на дигиталните комуникациски кола како килобити во секунда (kbit/s или kb/s), или скратено како *kbps*, како на пример, *56&nbsp;kbit/s на [[Јавна комутирана телефонска мрежа|ЈКТМ]] линија*, или *512&nbsp;kbit/s на [[Широкопојасен|широкопојасна]] интернет конекција*.

Симболот kb (мала буква „b“) е типографски сличен со меѓународниот стандарден симбол за килобајт, односно kB (голема буква „B“). Меѓународната електротехничка комисија (IEC) го препорачува симболот бит наместо b. Префиксот *кило-* често се користи во областите на компјутерската наука и информациската технологија со значење на множење со 1024 наместо 1000, спротивно на меѓународните стандарди, во врска со базната единица бајт и бит, во тој случај треба да се напише како *Ки-*, со голема буква К, пр., 1&nbsp;Кибит = 1024&nbsp;бита. Децималната SI дефиниција, 1&nbsp;kbit/s = 1000&nbsp;бита/с, се користи подеднакво во контекст на телекомуникациските брзини на пренос.

Килобитот е тесно поврзан со многу помалку користениот кибибит, единица повеќекратна добиена од бинарниот префикс *киби-* (симбол Ki) од ист ред на големина, што е еднакво на  = 1024&nbsp;битa, или приближно 2% поголеми од килобитот. И покрај дефинициите за овие нови префикси, наменети за бинарно базирани количини на складирање од страна на меѓународните стандардни организации, мемориските полуспроводнички чипови сè уште се продаваат користејќи ги метричките префикси за означување бинарни множители.

## Поврзано
* Единици за пренос на податоци
* Редови на големина (податоци)
* SI-претставка

## Наводи

Категорија:Единици за информации
Нојшо

**Нојшо** () — општина во округот Витмунд, во сојузната покраина Долна Саксонија, Германија.

## Географија
### Местоположба

Општината се граничи (од запад надесно) со општините Вестерхолт, Утарп, Швајндорф и Охтерзум (сите во општинската заедница Холтрим), општината Морвег (општинска заедница Езенс), општината Бломберг (исто така во општинската заедница Холтрим), а на југ со градските делови Дитриксфелд и Таненхаузен од градот Аурих.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Охтерзум

**Охтерзум** () — општина во округот Витмунд, во сојузната покраина Долна Саксонија, Германија.

## Географија
### Местоположба

Охтерзум се наоѓа десет километри западно од градот Езенс на патот помеѓу Холтгаст и Утарп.

### Општински единици

Општината е составена од Баркхолт, Остохтерзум и Вестохтерзум.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Утарп

**Утарп** () — општина во округот Витмунд, во сојузната покраина Долна Саксонија, Германија.

## Географија
### Местоположба

Општината е оддалечена само 14 километри од брегот на Северното Море, поради што општината зависи од туризмот.

### Општински единици

Покрај главното место Утарп, кон општината припаѓаат и местата Нарп и Шлај.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Вестерхолт

**Вестерхолт** () — општина во округот Витмунд, во сојузната покраина Долна Саксонија, Германија.

Општината претставува административно седиште на општинската заедница Холтрим.

## Географија
### Местоположба

Вестерхолт се наоѓа во областа Источна Фризија, оддалечен од брегот на Северното Море околу 7 километри. Најблиски градови се Аурих, Езенс и Норден, додека од окружниот град Витмунд е оддалечен 22 километри.

### Соседни општини

Вестерхолт се наоѓа во средишниот дел на општинската заедница Холтрим и се граничи со следниве општини (од север надесно): Дорнум (округ Аурих), Швајндорф, Нојшо, Аурих (делот Таненхаузен), Еверсмер и Нендорф.

### Општински единици

Општината се состои од местата Вестерхолт, Терхајде, Вилмсфелд и Гренце.

## Наводи

## Надворешни врски

Категорија:Витмунд (округ)
Категорија:Населени места во Источна Фризија
Ексабит

**Ексабит** ― множител на единицата бит за дигитални информации или сметачко складирање. Префиксот екса (симбол Е) е дефиниран во меѓународниот систем на единици (СИ) како множител на 1018 (1 квинтилион, кратка скала), и затоа

: 1 ексабит =  =  = 1000 петабити.

Ексабитот има симбол на единица **Ebit** или **Eb**.

Ексабитот е тесно поврзан со ексибитот, единица-множител добиена од бинарниот префикс ексби со ист редослед на големина, што е еднакво на  = , или приближно 15% поголеми отколку ексабит.

## Поврзано

* SI-претставка
* Ексабајт

## Наводи

Категорија:Единици за информации
Зетабит

**Зетабитот** ― множител на единицата бит за дигитални информации или сметачко компјутерско. Префиксот зета (симбол Z) е дефиниран во меѓународниот систем на единици (SI) како множител на 1021 (1 секстилион, кратка скала), и затоа

: 1 зетабит =  =  = 1000 ексабити.

Зетабитот има го единичниот симбол **Zbit** или **Zb**.

Зетабитот е тесно поврзан со зебибитот, единица-множител добиена од бинарниот префикс зеби со ист редослед на големина, што е еднакво на  = , или приближно 18% поголем од зетабит.

## Поврзано

* SI-претставка
* Зетабајт

## Наводи

Категорија:Единици за информации
Приказната на слугинката (филм)

мини|Знамето на Република Гилеад во филмот, базирано на знамето на САД
**„Приказната на слугинката“** (англиски: *The Handmaid's Tale*) — американски филм од 1990 година, во режија на Фолкер Шлендорф (Volker Schlöndorff) по сценариото на Харолд Пинтер, засновано врз истоимениот роман на Маргарет Етвуд. Главните улоги ги толкуваат: Наташа Ричардсон, Феј Данавеј и Ејдан Квин. Филмот бил номиниран за наградата „Златна мечка“ на Берлинскиот филмски фестивал во 1990 година. 

## Синопсис
Дејствието на филмот се одвива во дистописки, контаминиран свет во која владее десничарска религиозна тиранија. Една млада жена, која е една од ретките плодни жени, станува сексуална робинка...

## Наводи

Категорија:Американски филмови
Категорија:Германски филмови
Категорија:Научнофантастични филмови
Категорија:Филмови на англиски јазик
Категорија:Филмови од 1990 година
Категорија:Филмови на Фолкер Шлендорф
Категорија:Филмови со Ејдан Квин
Категорија:Филмови со Наташа Ричардсон
Категорија:Филмови со Феј Данавеј
Категорија:Филмови со Роберт Дувал
Категорија:Филмови засновани на романи
Јотабит

**Јотабитот** ― множител на единицата бит за дигитални информации или сметачко складирање. Префиксот јота (симбол Y) е дефиниран во меѓународниот систем на единици (SI) како множител на 1024 (1 септилион, кратка скала), и затоа

: 1 јотабит =  =  = 1000 зетабити.

Јотабитот има единичен симбол **Ybit** или **Yb**.

Јотабитот е тесно поврзан со јобибит, единица-множител добиена од бинарниот префикс јоби од ист величински редослед, што е еднакво на  = , или приближно 21% поголем од јотабитот.

## Поврзано

* SI-претставка
* Јотабајт

## Наводи

Категорија:Единици за информации
Петабит

**Петабитот** ― множител на единицата бит за дигитални информации или сметачко складирање. Префиксот пета (симбол P) е дефиниран во меѓународниот систем на единици (SI) како множител на 10 15 (1 квадрилион, кратка скала), и затоа

: 1 петабит =  =  = 1000 терабити.

Петабитот има симбол на единица **Pbit** или **Pb**.

Петабитот е тесно поврзан со пебибит, единица-множител добиена од бинарниот префикс пеби со ист редослед на големина, што е еднакво на  = , или приближно 13% поголеми од петабитот.

## Поврзано

* SI-претставка
* петабајт

## Наводи

Категорија:Единици за информации
Мегабит

**Мегабит** — милион пати поголема единица од бит за дигитални информации. Префиксот мега- (симбол М) е дефиниран во Меѓународниот систем на единици (СИ) како множител со вредност 106 (1 милион), и затоа

: 1 мегабит =  =  = 1000 килобита.

Симболот за мегабит е **Mbit**.

Мегабитот е тесно поврзан со мебибитот, повеќекратно поголема единица добиена од бинарниот префикс меби (симбол Mi), од ист ред на големина, што е еднакво на  = , или приближно 5% поголем од мегабитот. И покрај дефинициите на овие нови префикси за бинарно базирани количини на информации од страна на меѓународните организации за стандардизација, мемориските полуспроводнички чипови сè уште се продаваат користејќи ги имињата со метрички префикси за означување бинарни множители.

Со користење на заедничката големина бајт од осум бита и стандардизирана метричка дефиниција за мегабит и килобајт, 1&nbsp;мегабит е еднаков на 125&nbsp;килобајти (kB) или приближно 122&nbsp;кибибајти (KiB).

Мегабитот нашироко се користи кога се однесува на брзините на пренос на податоци во компјутерски мрежи или телекомуникациски системи. Мрежните брзини на пренос и брзините на преземање често го користат мегабитот како износ пренесен во единица време, на пример, 100&nbsp;Mbit/s (мегабита во секунда) брза етернет конекција, или 10&nbsp;Mbit/s услуга за пристап до семрежјето, додека големината на единиците за податоци (податотеки) пренесени преку овие мрежи често се мерат во мегабајти. За да се постигне брзина на пренос од еден мегабајт во секунда, потребна е мрежна конекција со брзина на пренос од осум мегабити во секунда.

## Употреба
* Во телекомуникациите, употребата на SI-дефинираната единица е стандардна.
* Во индустријата за полуспроводници, сè уште вообичаена практика е да се назначи меморија со случаен пристап (RAM), меморија само за читање (ROM) во бинарна интерпретација на метричките префикси, како што е мегабит, така што еден мегабит претставува  = . На пример, еден дискретен чип DDR3 специфициран на 512&nbsp;Mb секогаш содржи 229 бита =  = 512&nbsp;мибита меморија, или , различно наречени или 64 мебибајти или 64 (бинарни) мегабајта.
* За време на ерата на 16-битни конзоли за игри, мегабитот бил најчесто користената мерка за големината (капацитетот за складирање компјутерски податоци) на касетите за игри. Оваа големина претставува еден&nbsp;мебибит (Mibit). Огромното мнозинство игри SNES и Mega Drive (Genesis) биле произведени на 8-*мегабитни касети*, иако се појавиле и други големини на касетите како 4, 12, 16, 24, 32 и 48&nbsp;мегабита. Ваквата употреба продолжила на Нинтендо 64, со големини на касети кои се движеле помеѓу 32 и 512&nbsp;мегабита.

## Наводи

Категорија:Единици за информации
Гибибит

**Гибибит** (симбол **Gibit**) ― множител на битот, единица на информации, префиксирана од стандардниот умножувач гиби (симбол Gi), бинарен префикс што значи 230.

: 1 гибибит = 230 бити =  = 

Гибибитот е тесно поврзан со гигабитот, соодветната единица која го користи метричкиот префикс гига, што е 109 бити.

## Поврзано

* Гибибајт
* Гибибит во секунда

## Наводи

Категорија:Единици за информации
Тебибит

**Тебибитот** ― множител на битот, единица на информации, префиксна со стандардно заснованиот умножувач теби (симбол Ti), бинарен префикс што значи 240. Симболот на единицата на тебибитот е **Tibit**.

: 1 тебибит = 240 бити =  = 1024 гибибити

Тебибитот е тесно поврзан со терабитот, соодветната единица што го користи метричкиот префикс тера, што е 1012 бити.

## Поврзано

* Тебибајт
* Тебибит во секунда

## Наводи

Категорија:Единици за информации
Пебибит

**Пебибитот** ― множител на битот, единица за складирање на дигитални информации, префиксирана со стандардно заснованиот умножувач пеби (симбол Pi), бинарен префикс што значи 250. Симболот на единицата на пебибитот е **Pibit**.

: 1 пебибит = 2 50 бити =  = 1024 тебибити

Пебибитот е тесно поврзан со петабитот, соодветната единица која го користи метричкиот префикс пета, што е 1015 бити.

## Поврзано

* Пебибајт

## Наводи

Категорија:Единици за информации
Ексбибит

**Ексбибитот** ― множител на битот, единица за чување дигитални информации, префиксирана со стандардниот умножувач ексби (симбол Ei), бинарен префикс што значи 260. Симболот на единицата на ексбибитот е **Eibit**.

: 1 екбибит = 260 бити =  = 1024 пебибити

Ексбибитот е тесно поврзан со ексабитот, соодветната единица која го користи метричкиот префикс екса, што е 1018 бити = .

## Поврзано

* Ексибајт

## Наводи

Категорија:Единици за информации
Зебибит

**Зебибитот** ― множител на битот, единица за дигитално складирање информации, префиксирана со стандардно заснованиот умножувач зеби (симбол Zi), бинарен префикс што значи 270. Симболот на единицата на зебибитот е **Зибит**.

: 1 зебибит = 270 бити =  = 1024 ексбибити

Префиксот зеби првично не бил дел од системот на бинарни префикси, но бил додаден заедно со префиксот јоби од Меѓународната електротехничка комисија во август 2005 година.

## Наводи

Категорија:Единици за информации
Јобибит

**Јобибитот** ― множител на битот, единица за чување дигитални информации, префиксирана со стандардно заснованиот умножувач yobi (симбол Yi), бинарен префикс што значи 280. Симболот на единицата за јобибитот е **јибит**.

1 јобибит = 280 бити =  = 1024 зебибити.

Префиксите зеби и јоби првично не биле дел од системот на бинарни префикси, но биле додадени од Меѓународната електротехничка комисија во август 2006 година.

## Наводи

Категорија:Единици за информации
Мебибит

**Мебибитот** ― множител на битот, единица на информации, префиксирана со стандардно заснованиот умножувач „меби“ (симбол *Mi*), бинарен префикс што значи 220. Симболот на единицата на мебибитот е **Mibit**.

: 1 мебибит = 220 бити =  = 1024 кибибити

Оваа единица е најкорисна за мерење на капацитетот на RAM и ROM чипот.

Мебибитот е тесно поврзан со мегабитот што е еднакво на 106 бити = 1.000.000 бити.

Во текот на 1980-тите и 1990-тите, производителите на видео игри понекогаш ја пријавувале количината на меморијата само за читање (ROM) на внатрешниот кертриџ на пакувањето во мегабити, каде 1 мегабит изнесувал 128 кибибајти и 8 мегабити биле 1 мебибит ROM, што содржел инструкции и податоци за играта.

## Поврзано

* Мебибит
* Мебибит во секунда

## Наводи

Категорија:Единици за информации
Кибибит

**Кибибитот** ― множител на битот, единица за чување дигитални информации, користејќи го стандардниот бинарен префикс киби, кој има симбол Ki, што значи 210. Симболот на единицата на кибибитот е **Kibit**.

: 1 кибибит = 210 бити = 1.024 бити

Кибибитот постои од 1998 година и е тесно поврзан со килобитот, што е еднакво на 103 бити = 1.000 бити. Сепак, кибибит е 1024 бити. Исто така, еден кибибајт е 1.024 бајти.

Бинарните префикси се дел од меѓународниот систем на количини.

## Поврзано

* Кибибајт

## Наводи

Категорија:Единици за информации
Ајант Помалиот

**Ајант Помалиот** (старогрчки: Αἴας = „од земја“) — лик од старогрчката митологија, син на локридскиот крал Оилеј. Тој бил учесник во Тројанската војна при што е опишан како вешт фрлач на копје и вториот најдобар тркач во грчката војска (по Ахил).

## Наводи

Категорија:Старогрчки јунаци
Категорија:Ликови од Енеида
Категорија:Потомство на Посејдон
Категорија:Касандра (митологија)
Андромаха

**Андромаха** (старогрчки: Ἀνδρομάχη = „машка борба“) — лик од старогрчката митологија, ќерка на тебанскиот крал Етион и жена на тројанскиот јунак Хектор. Таа е опишана како еден од најблагорондите ликови во епот „Илијада“. По пропаста на Троја, таа му била робинка на Неоптолем, синот на Ахил, а по неговата смрт, се омажила за Хелен, братот на Хектор.
мини|Андромаха го оплакува Хектор, слика на Жак-Луј Давид (1783).

мини|Заробеништвото на Андромаха, слика на Фредерик Лејтон (1886).
## Наводи

Категорија:Старогрчка митологија
Категорија:Ликови од старогрчката митологија
Категорија:Илијада
Категорија:Личности од Тројанската војна
Список на градови во Мекленбург-Западна Померанија

мини|десно|300п|Окрузите во Мекленбург-Западна Померанија со нивните седишта,
Сојузната покраина **[[Мекленбург-Западна Померанија]]** во Германија има **84 градови**. Меѓу нив има многу чии имиња се од словенско потекло.

* 17 во округот Мекленбуршка Езерска Област (*Landkreis Mecklenburgische Seenplatte*)
* 16 во округот Лудвигслуст-Пархим (*Landkreis Ludwigslust-Parchim*)
* 14 во округот Западна Померанија-Грајфсвалд (*Landkreis Vorpommern-Greifswald*)
* 13 во округот Росток (*Landkreis Rostock*)
* 13 во округот Западна Померанија-Риген (*Landkreis Vorpommern-Rügen*)
* 9 во округот Северозападен Мекленбург (*Landkreis Nordwestmecklenburg*)

Покрај нив, постојат два безокружни града — Росток и Шверин.

## Седишта на окрузите
Ова се седиштата на шесте окрузи во Мекленбург-Западна Померанија:
* Грајфсвалд (Западна Померанија-Грајфсвалд)
* Гистров (Росток)
* Нојбранденбург (Мекленбуршка Езерска Област)
* Пархим (Лудвигслуст-Пархим)
* Штралзунд (Западна Померанија-Риген)
* Висмар (Северозападен Мекленбург)

## Табела

## Некогашни градови

## Поврзано
* Список на градови во Мекленбург-Западна Померанија по население

## Наводи

*

Мекленбург-Западна Померанија
Аризба

**Аризба** (старогрчки: Ἀρίσβη = „онаа која патува најдобро“) — лик од старогрчката митологија, ќерка на пророкот Мероп, првата сопруга на тројанскиот крал Пријам и мајка на неговиот син Есак. Таа живеела на планината Ида во близината на Троја.

## Наводи

Категорија:Старогрчка митологија
Категорија:Ликови од старогрчката митологија
Список на градови во Мекленбург-Западна Померанија по население

Ова е список на сите градови и општини во германската покраина Мекленбург-Западна Померанија со повеќе од 10.000 жители. Во 2017 г. овој услов го задоволувал 21 град. На овој список се наведени само поединечните општини во градските граници, а не општини или приградски населби во рамките на урбани агломерации.

## Список
мини|Росток
мини|Шверин
мини|Нојбранденбург
мини|Штралзунд
Во табелава е наведен 21 град и општина во Мекленбург-Западна Померанија со население од барем 10.000 жители во 2017 г. според проценките на Сојузната статистичка служба на Германија. Главниот град на покраината е претставен со задебелени букви.

# Редно место на градот според населението на 31 декември 2017 г. согласно проценките на Сојузната статистичка служба на Германија
# Име на градот
# Округот во кој се наоѓа градот (градовите кои се окрузи сами по себе се нарекуваат безокружни градови или урбани окрузи)
# Население на 31 декември 2017 г. согласно проценките на Сојузната статистичка служба на Германија
# Население на 9 мај 2011 г. според Пописот на ЕУ од таа година
# Површина на 31 декември 2017 г.
# Густина на населеноста на 31 декември 2017 г.

## Наводи

## Надворешни врски
* Градови во Мекленбург-Западна Померанија по население 


Мекленбург-Западна Померанија
Градови, население
Анхиз

**Анхиз** (грчки: Ἀγχίσης = „кој живеел со божица“) — лик од старогрчката митологија, син на Капиј и Темида и татко на Енеја. Анхиз потекнувал од старо кралско семејство од Троја. Во младоста, додека ги пасел татковите стада на планината Ида во близината на Троја, му се прикажала божицата Афродита и тој се вљубил во неа. Таа му предвидела дека ќе добие син и му ја претскажала неговата судбина, но му забранила да не ја открива мајката на детето. Меѓутоа, во една прилика, пијаниот Анхиз ја открил тајната и поради тоа Зевс фрлил молња кон него. Сепак, во последен миг, Афродита малку ја променила насоката на молњата и така Анхиз не погинал, туку останал парализиран. По пропаста на Троја, неговито син Енеја го извлекол Анхиз надвор од уништениот град.

мини|Венера и Анхиз, дело на Вилијам Блејк Ричмонд (1889 или 1890).

## Наводи

Категорија:Старогрчка митологија
Категорија:Ликови од старогрчката митологија
Категорија:Личности од Тројанската војна
Фридебург

**Фридебург** (; ) — општина во округот Витмунд, во сојузната покраина Долна Саксонија, Германија. Се наоѓа околу 14 километри југоисточно од окружниот град Витмунд и 20 километри западно од слободниот град Вилхелмсхафен.

## Географија
### Местоположба

Фридебург е најјужната општина во округот Витмунд и истовремено најисточна во областа Источна Фризија. Со 164 квадратни километри, таа е втора најголема општина по градот Витмунд и трета најголема општина во Источна Фризија по Витмунд и Аурих.

Најблизок голем град е Олденбург, околу 43 километри југоисточно.

### Соседни општини

Фридебург се граничи со окрузите Аурих и Лер, како и со округот Фризија. На многу мал дел на североисток општината се граничи со градот Јефер. Потоа, надесно, се граничи со градот Шортенс и општините Занде и Цетел. Јужно од општината се наоѓа општината Упленген во округот Лер. На запад се граничи со градовите Висмор (југозапад), како и со делот Брокцетел во градот Аурих (северозапад) во округот Аурих. Северно од Фридебург се наоѓа окружниот град Витмунд. Така, општината се граничи со три окружни градови и уште два други града како соседи.

### Општински единици

Во мај 1972 година, општините Абикхафе, Дозе, Хоееше и Репсхолт биле припоени кон општината Репсхолт. На 16 август 1972 година, овие биле споени со општините Фридебург, Бентстрек, Ецел, Хезел, Хорстен, Маркс, Визеде и Визедермер.

Други имоти и помали места се: Хоејолс, Морстрих, Клајн-Хорстен, Хајдендом, Барге, Упшерт, Примелсфен, Хезелерфелд, како и Америка и Русланд.

## Галерија


Податотека:St. Marcus-Kirche in Marx (Ostfriesland).jpg|Црквата во Маркс
Податотека:HeikoBlumeFriedeburg.JPG|Фабрика за алхохол
Податотека:Mühle Horsten.JPG|Ветерница Хорстен
Податотека:2010 10 Bürger und Gästehaus Friedeburg.JPG|Гостилница во Фридебург
Податотека:Kirche Reepsholt msu99.jpg|Црквата во Репсхолт


## Наводи

## Надворешни врски

Категорија:Витмунд (округ)
Категорија:Населени места во Источна Фризија
Зелен хуман град

**Зелен хуман град (ЗХГ)** — здружена иницијатива на 20 организации и активистички групи од Скопје. На локалните избори во 2021 година, тие настапиле со независна советничка листа за Советот на Град Скопје и освоиле две советнички места, а настапиле и со кандидат за градоначалник на Скопје кој не успеал да влезе во вториот круг.

## Историја
Најголемиот дел од предисторијата на ЗХГ е локалниот граѓански активизам преку десетици организации кои низ годините се залагале за промени во локалните и национални политики опфаќајќи сфери како социјална правда, заштита на животната средина, заштита на животните и урбана подвижност. Движењето во форма на иницијатива се јавува по граѓански буџетен форум „Моја заедница, моја визија“ кога до скопското градско собрание се поднесени 27 предлози.

### Локални избори 2021
На 14 јули движењето најавило дека ќе настапи на локалните избори во Град Скопје со своја независна советничка листа предводена од Драгана Велковска и Горјан Јовановски. Во подоцнежниот период преку платформата МојКандидат биле избрани и останатите поединци кои станале дел од конечната листа.

На 17 август ЗХГ го почнале процесот за собирање на потребите потписи за кандидирање на независна советничка листа. Истиот ден движењето ја претставило Ана Петровска како нивен кандидат за градоначалник на Скопје.

## Поврзано
* Независни за Карпош
* Зелените од Гази Баба
* Шанса за Центар
* Подобро за Тетово
* Поинаку (Битола)

## Наводи

## Надворешни врски
* 
* 

Категорија:Активизам
Категорија:Еколози
Категорија:Независни советнички листи
Алехандро Рехон Учин

**Вилберт Алехандро Рехон Учин** (шпански: Wilberth Alejandro Rejon Huchin; Мерида, Јукатан, 18 мај 1997) е мексикански писател, културен менаџер и новинар. Тој бил соработник на културниот фестивал за интерфејс 2016 година во Мерида и директор и основач на меѓународниот поетски фестивал Текох, Јукатан. Дел од неговото дело е преведено на арапски, италијански, романски, каталонски, бенгалски, француски и грчки. Добитник е на различни признанија за неговата работа во културните и книжевните медиуми, како што е Меѓународниот медал за култура и уметност, кермит Гаридо.

Автор на четири книги поезија објавени во Шпанија, Чиле, Аргентина и САД.

## Награди

* Почитуван посетител од градот Толука, Мексико, 2018 година.
* Меѓународна награда за поезија Harold Von Ior, 2019 година
* Меѓународно признавање на културните заслуги,  влада на Teko, Мексико, 2020 година.
* Признавање на неговата работа во создавање меѓународни проекти во корист на уметничката, литературната и културната заедница, Секретаријат за граѓанска безбедност, Влада на Тласкала 2020 година .
* Меѓународен медал за култура и уметност Kermith Garrido González 2021 година.

## Наводи

Категорија:Мексикански поети
Фридебург (појаснување)

**Фридебург** може да се однесува на следниве места во Германија:

* Фридебург — општина во округот Витмунд, Долна Саксонија
* Фридебург (Саксонија-Анхалт) — место во градот Гербштет, во округот Мансфелд-Зидхарц, Саксонија-Анхалт
Драгана Велковска

**Драгана Велковска** (р.  во ) — македонскa активистка и филолог која од 2017 година е член на Советот на Град Скопје.

## Наводи

## Поврзано
## Надворешни врски
Јужна Грција

мини|десно
**Јужна Грција** () е дефиниран географски термин, кој го опфаќа полуостровот Пелопонез и различни делови на Continental Greece (се вклучува и Атика), како и островите на Кикладите, Додеканезите и Крит. Северна Грција  (грчки: Βόρεια Ελλάδα, романизирана: Voreia Ellada) се користи за да се однесува на северните делови на Грција и има различни дефиниции.

## Поврзано

* Северна Грција
* Централна Грција

## Наводи

Категорија:Географија на Грција
Совет на Град Скопје

**Совет на [[Град Скопје]]** (познат и како **Градско собрание**) — градски претставнички орган на граѓаните на Скопје.

## Сегашен состав

## Поранешни сотави

## Наводи

## Поврзано
## Надворешни врски
И ние сме деца на Македонија

**„''И ние сме деца на Македонија (Налеј, налеј)''“** — македонска народна песна. Песната е посветена на македонскиот народ. Песната има родољубив карактер.

## Текст
-И ние сме деца на мајката земја
на мајката земја, на Македонија.
На нашата земја, на Македонија.

И ние имаме право да живејме,
како и другите живот што живеат.
А ние страдавме, гладни умиравме.

Слобода немавме, правдини никакви,
кога ги баравме, в затвор се најдовме.
Во фурни не ставаат за да не изгорат.

Коските ни кршат и крвта ни пијат
а ние смели сме, горди умиравме.
Горди умиравме, не се предававме.

Живот не жалевме, младост си дававме
за наши правдини, смели умиравме.
Парола имавме: Смрт или Слобода!
Смрт или Слобода за Македонија,
за Македонија, земја поробена.

## Надворешни врски
* И ние сме деца на Македонија (текст и музика) на pesna.org преку web.archive.org

Категорија:Македонски народни песни
Категорија:Македонски родољубиви песни